Indhold

# Optimal kolonnebredde

Justerer kolonnebredder mellem kolonner med markerede celler, i forhold til afsnitslængden i hver markeret celle. Udvider tabellens bredde, op til sidebredden, hvis nødvendigt.

Justerer kolonnebredde for markerede kolonner til at passe til kolonnens indhold, uden at ændre bredden på tabellen eller på de kolonner, som ikke er markerede.

For at tilgå denne kommando...

#### Fra menulinen:

Vælg Tabel ▸ Størrelse ▸ Optimal kolonnebredde.

Vælg Formatér ▸ Kolonner ▸ Optimal bredde.

Vælg Formatér ▸ Tabel ▸ Optimal kolonnebredde.

#### Fra kontekstmenuen:

Vælg Størrelse ▸ Optimal kolonnebredde.

Markér kolonne, vælg Optimal bredde.

Dobbeltklik på højre kolonne-skillelinje i kolonneoverskrifterne.

#### Fra brugerfladen med faneblade:

Vælg Tabel ▸ Optimér størrelse ▸ Optimal kolonnebredde.

I menuen Tabel på fanebladet Tabel, vælg Optimal kolonnebredde.

Vælg Layout ▸ Kolonne ▸ Optimal bredde.

Vælg Hjem ▸ Kolonne ▸ Optimal bredde.

#### Fra værktøjslinjer:

Optimal kolonnebredde

#### Fra sidepanelet:

Vælg Egenskaber ▸ Tabel ▸ Optimal kolonnebredde.

Optimal kolonnebredde forsøger at give kolonnebredde for de markerede celler sådan at det længste afsnit i hver celle som minimum kan passe nøjagtig på en enkelt linje, selv om det er muligt og normalt for kolonner at være bredere end lige nøjagtigt at passe.

Den endelige fordeling af kolonnebredder afhænger af flere faktorer, for eksempel afsnitslængden for de markerede celler, den oprindelige bredde af kolonnerne med markerede celler, og om tabellen kan udvides. Mellemrum medregnes også i vandret celleudfyldning, afsnitsudfyldning og afsnitsindrykning. Bredden af tabellen bliver aldrig mindre, og umarkerede kolonner ændres ikke.

Den følgende liste viser, hvordan kolonnebredder fordeles på de markerede celler. Hvis det første skridt lykkes med at fordele kolonnebredderne for de markerede celler, sådan at alle afsnit i cellen er på en enkelt linje, stopper processen her. Ellers bliver det andet skridt forsøgt, hvis muligt. Det tredje skridt beskriver, hvordan kolonnebredder fordeles, når det ikke er muligt at tilpasse alle de markerede celler efter det andet skridt.

1. Fordel kolonnebredder jævnt ud fra det længste afsnit i hver celle, men fasthold den samlede kolonnebredde af kolonner med markerede celler.

2. Hvis nogle celler ikke kan passe præcist indenfor den totale bredde af markeringen, og tabellen kan udvides (op til sidebredden), så udvid tabellens bredde indtil alle celler passer præcist.

3. Hvis tabelbredden er ved sidemargen, og hvis mere end én markeret celle ikke passer præcist, så giv så meget bredde som muligt til den første celle som ikke passer præcist, og ens (mindre) kolonnebredde til de andre celler, som ikke kan passe præcist.

Skridt 1 er ofte tilstrækkeligt for tabeller, hvor cellerne primært indeholder korte afsnit, mens skridt 3 normalt er nødvendigt, hvis mange kolonner eller rækker er markerede og/eller hvis markerede celler har længere afsnit.

## Tilføj

Tilføjer ekstra afstand mellem den den længste indtastning i en kolonne og de lodrette kolonnekanter.

## Standardværdi

Definerer den optimale kolonnebredde for at vise hele kolonnens indhold. Den ekstra afstand for den optimale kolonnebredde er forhåndsindstillet til 2 mm.

Optimal kolonnebredde forsøger at give en kolonnebredde for de markerede kolonner, sådan at det længste afsnit i hver kolonne som minimum kan passe præcist på en enkelt linje, selv om det er muligt og almindeligt for kolonner at være bredere end at passe præcist.

Den endelige fordeling af kolonnebredder afhænger af flere faktorer, for eksempel afsnitslængde og oprindelig bredde af de markerede kolonner. Der medtages også plads til eventuel vandret cellefyld, afsnitsfyld og afsnitsindrykning. Bredden af tabellen bliver aldrig reduceret, og ikke-markerede kolonner ændres ikke.

Denne funktion fordeler kolonnebredder jævnt ud fra det længste afsnit i hver kolonne, men fastholder den samlede kolonnebredde for de markerede kolonner. Når markerede kolonner ikke kan tilpasses helt, får den første kolonne som ikke kan tilpasses så meget bredde som muligt, mens eventuelle yderligere kolonner som ikke kan tilpasses helt tildeles en mindre kolonnebredde, som er den samme for hver af disse yderligere kolonner.

Relaterede emner

Optimér størrelse

Størrelse

Ændre størrelse på rækker og kolonner i teksttabeller